[**Zavežite se in implementirajte Open COVID Pledge**](https://opencovidpledge.org/pledge/)

»Za zaustavitev pandemije COVID-19 in zdravljenje prizadetih je potrebno takojšnje ukrepanje. Naša dejanska in moralna dolžnost je, da za ta namen uporabimo vso tehnologijo in vsa sredstva, ki jih imamo na voljo. Morebitne ovire, ki jih lahko predstavljajo tudi pravice intelektualne lastnine, naj se čim hitreje odpravijo.

**Zatorej se zavezujemo, da bomo svojo intelektualno lastnino brezplačno dali na voljo za namen ustavitve pandemije COVID-19 in minimiziranja njenih posledic.**

To zavezo bomo implementirali prek licence, ki specificira pogoje, pod katerimi je naša intelektualna lastnina na voljo.«

**Kako se zavezati**

Prvi korak za organizacije, ki želijo sodelovati v iniciativi, je da se javno zavežejo dati intelektualno lastnino vezano na COVID-19 brezplačno na voljo, in sicer:

* Z objavo javne izjave o zavezi na njihovi spletni strani.
* Z izdajo uradnega poročila za javnost.

Nato naj na naslov [opencovidpledge@gmail.com](mailto:opencovidpledge@gmail.com) pošljejo povezavo do te izjave, kontaktno točko organizacije in njihov logotip, če želijo, da se ta prikaže na [opencovidpledge.org](https://opencovidpledge.org/).

**Kako implementirati zavezo**

Naslednji korak za organizacije, ki so se zavezale, je da zavezo implementirajo prek licence, ki specificira pogoje, pod katerimi je intelektualna lastnina na voljo. Na voljo so tri možnosti:

* Sprejetje [Open COVID licence](https://opencovidpledge.org/license/) (OCL), ki so je sestavili pravni strokovnjaki Open COVID Pledge, in sicer za organizacije, ki želijo implementirati zavezo enostavno in nemudoma ter pod istimi pogoji kot številne druge organizacije.
* Sprejetje Open COVID kompatibilne licence.
* Sprejetje Open COVID alternativne licence.

Open COVID licenca je vnaprej pripravljena licenca, ki je skladna z iniciativo Open COVID Pledge. Open COVID kompatibilna licenca je vnaprej določena s strani Open COVID Pledge kot kompatibilna z OCL ali vključuje osnovna dovoljenja, ki so skupna z OCL. Open COVID alternativna licenca je kompatibilna z iniciativo Open COVID Pledge, vendar ni kompatibilna z ostalima dvema kategorijama licenc. Preberi več o [kompatibilnosti licenc](https://opencovidpledge.org/open-covid-licenses-and-alternative-licenses/).

Organizacije naj na naslov [opencovidpledge@gmail.com](mailto:opencovidpledge@gmail.com) pošljejo licenco ali licence, kontaktno točko organizacije in njihov logotip, če želijo, da se ta prikaže na [opencovidpledge.org](https://opencovidpledge.org/).